Azərbaycan-Slovakiya futbol matçlarının siyahısı
Slovakiya komandaları təmsilçilərimiz üçün az qala əbədi rəqiblərdən biri sayılır. Mundial iştirakçısı indiyədək 3 dəfə yığmamızla eyni seçmə qrupa düşüb. Beynəlxalq arenada hər iki yığma üçün debüt tsikli olan Avro-1996-da da (1:4, 0:1), 4 il sonrakı yarışda da (0:3, 0:1) futbolçularımız rəqib qarşısında aciz qalıb. 2002-ci ilin mundialına gedən yolda kifayət qədər uğurlu oynayan slovakiyalılar həlledici zərbəni İqor Ponomaryovun yetirmələrindən alıb – 1:3, 2:0. U-21 isə tarixinin ilk rəsmi qələbəsini məhz "Repre" üzərində qazanıb. Avro-1996-da (0:3, 1:0), Avro-2000 (1:2, 0:3), Avro-2002 (0:5, 0:0) keçirilən 6 matçın 4-də yığmamız məğlub olub. Bu ölkə ilə ilk duellər isə 16 il əvvələ təsadüf edib. Həmin vaxt U-16 iki, U-18 isə yeddi cavabsız qol buraxaraq slovakiyalılar önündə aciz qalıb. İki ölkə klubları avrokuboklarda 5 dəfə üz-üzə gəlib. 2004/05-də "Qarabağ" "Dukla" (0:3, 0:1), bir il sonra "Bakı" "Jilina" (1:0, 1:3), ötən yay isə "İnter" "Spartak" (1:2, 1:3) səddini aşa bilməyib. 2006/07 mövsümündə "Karvan" "Spartak"a (1:0, 1:0), iki il sonra isə "Neftçi" "Nitra"ya (2:0, 1:3) yerini göstərib.